stanford-oval/wikipedia huggingface dataset:
Mahalia Jackson

| Mahalia Jackson |
| --- | --- |

Henkilötiedot
Syntynyt: 26. lokakuuta 1911
Kuollut: 27. tammikuuta 1972 (60 vuotta)
Muusikko
Taiteilijanimi:  Halie Jackson 
Aktiivisena:  1927 - 1971
Tyylilajit:  gospel
Levy-yhtiöt:  Decca Records, Apollo Records ja Columbia Records 
Aiheesta muualla
www.mahaliajackson.us
  [ Muokkaa Wikidatassa ] [ ohje ]  
Mahalia Jackson [məˈheɪljə] (26. lokakuuta 1911 – 27. tammikuuta 1972) oli yhdysvaltalainen gospel-laulaja.
Jackson syntyi New Orleansissa ja menetti äitinsä ollessaan kuusivuotias. Hän joutui tätinsä huostaan, ja lapsuusvuodet täytti ankara työnteko. Hän aloitti laulu-uransa jo ennen muuttoaan Chicagoon 1927. Hän liittyi Johnson Brothers -kokoonpanoon, jonka hajottua hän aloitti soolouransa vuonna 1937.
Jackson oli suosionsa huipulla 1940-luvun lopulla, 1950-luvulla ja 1960-luvun alussa. Hän aloitti oman radio-ohjelmansa CBS:llä ja sai vuonna 1954 kiinnityksen Columbia Recordsille. Hän esiintyi vuonna 1961 presidentti John F. Kennedyn virkaanastujaisissa.
Jacksonin viimeiseksi konsertiksi jäi esiintyminen Saksassa vuonna 1971. Hän esiintyi vielä sen jälkeen The Flip Wilson Show'ssa kotimaassaan. Häntä vaivasivat diabetes ja sydänvika, jotka johtivat hänen kuolemaansa 60 vuoden iässä. Hän sai kuolinvuonnaan Grammyn Lifetime Achievement Awardin. Hänet otettiin Gospel Music Hall of Fameen postuumisti vuonna 1978; hän kuuluu lisäksi Hollywood Walk of Fameen ja vuodesta 1997 Rock and Roll Hall of Fameen.
Huomionosoitukset

GMA Gospel Music-kunniagallerian jäsen (1978)
Maren Hammerschmidt

| Maren Hammerschmidt |
| --- | --- |
 Maren Hammerschmidt vuonna 2018
Henkilötiedot
Koko nimi:  Maren Hammerschmidt
Syntynyt: 24. lokakuuta 1989 (ikä 34) Frankenberg, Länsi-Saksa
Uran tiedot
Pituus:  169 cm
Seura:  Ski Club Winterberg
Laji:  ampumahiihto
Maailmancup
Kaudet:  2012–
Paras sijoitus:  2
Voitot:  0
Palkintokorokkeella:  2
 Tietolaatikko päivitetty 16. helmikuuta 2017 
| Mitalit> Maa:   Saksa.Naisten ampumahiihto.MM-kilpailut  | Mitalit> Maa:   Saksa.Naisten ampumahiihto.MM-kilpailut  | Mitalit> Maa:   Saksa.Naisten ampumahiihto.MM-kilpailut  | Maa:   Saksa> Naisten ampumahiihto. |
| --- | --- | --- | --- |
|  Kultaa | Hochfilzen 2017 | viesti |  |
|  Pronssia | Oslo 2016 | viesti |  |
Maren Hammerschmidt (s. 24. lokakuuta 1989 Frankenberg) on saksalainen ampumahiihtäjä. 169 senttimetriä pitkä ja 54 kilogrammaa painava Hammerschmidt edustaa Ski Club Winterbergiä.
Hammerschmidt debytoi maailmancupissa maaliskuussa 2012 Hanti-Mansijskin pikakilpailussa sijoittuen sijalle 34. Näin ollen hän saavutti heti uransa ensimmäiset pisteensä. Joulukuussa 2015 Hammerschmidt saavutti ensimmäisen palkintosijansa ollen Hochfilzenin pikakilpailussa toinen. Hän sijoittui toiseksi myös seuraavan päivän takaa-ajokilpailussa.
Hammerschmidt sai Oslon MM-kilpailuissa 2016 pronssia naisten viestissä. Hochfilzenin MM-kilpailuissa 2017 hän hiihti toisen osuuden kultaa voittaneessa Saksan viestijoukkueessa. Hän sijoittui lisäksi normaalimatkalla seitsemänneksi. Hän on saavuttanut EM-kilpailuista kaksi hopeaa ja yhden pronssin. Nuorten MM-kilpailuista hänellä on kolme kultaa ja yksi pronssi ja Euroopan nuorten olympiafestivaaleilta yksi pronssi.
Hammerschmidt on ammatiltaan tullivirkailija. Hänen kaksoissiskonsa Janin on myös ampumahiihdon nuorten maailmanmestari.
Luodesjärvi

| Luodesjärvi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°58′25″N, 23°29′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Liesijärveen 
Järvinumero:  35.583.1.007
Mittaustietoja
Pinnankorkeus:  172,6 m 
Rantaviiva:  1,365 km 
Pinta-ala:  0,09138 km² 
Suurin syvyys:  3,8 m 
Valuma-alue:  1,6 km² 
 fiLuodesjärvi 
Luodesjärvi  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Luodesjärvi on osa Liesijärven valuma-aluetta.
Maantietoa

Järven pituus on 500 metriä, leveys 250 metriä ja sen pinta-ala on 9,1 hehtaaria. Se sijaitsee Luoteen kylän luoteispuolella ja 2,5 kilometriä Liesijärvestä koilliseen soistuneessa metsämaastossa, jota on hieman ojitettu. Järveen on kaivettu kuusi ojaa, joista etelärannasta lähtee järven laskuoja. Oja yhtyy Vähä-Pahlasesta ja Iso-Pahlasesta alkavaan laskuojaan, joka vuorostaan yhtyy Liesijärveen laskevaan Papinojaan. Veden laskennallinen viipymä järvessä on 94 vuorokautta. Järven rantaviivan pituus on 1,4 kilometriä ja järvi on autio. Sinne ei kulje teitä ja lähin tie on 500 metrin päässä järven ohittava seututie 332.
Vedenlaatu

Veden laatua on tutkittu kerran tammikuussa 1990. Vesi oli tuolloin ruskeaa mutta kirkasta ja sen humuspitoisuus oli korkea. Veden happamuudentaso oli hieman laskenut ja aiheuttaa vaikeuksia esimerkiksi ravuille. Veden ravinnepitoisuudet olivat lievästi rehevöityneiden järvien tasolla. Järvi ei ole kovin syvä, joten sen vesi vaihtuu nopeasti.
Luodelampi (Rautalampi)

| Luodelampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°31′44″N, 26°45′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Myhinjärveen 
Järvinumero:  14.718.1.005
Mittaustietoja
Pinnankorkeus:  99,5 m  
Pituus:  1,2 km  
Leveys:  470 m  
Rantaviiva:  3,216 km  
Pinta-ala:  10,347 ha  
Saaria:  ei saaria 
 fiLuodelampi 
Luodelampi  on Pohjois-Savossa Rautalammilla  Myhinkosken lähellä sijaitseva lampi.
Maantietoa

Lampi on 1,2 kilometriä pitkä, 470 metriä leveä, ja sen pinta-ala on 10,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 3,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 99,5 metriä mpy.
Luolajan työväentalo

| Luolajan työväentalo |
| --- | --- |
 Luolajan työväenyhdistyksen talo.
Osoite:  Rengontie 26
Sijainti:  Luolaja, Hämeenlinna
Valmistumisvuosi:  1909
Purkuvuosi:  1984
Rakennuttaja:  Luolajan Työväenyhdistys ry
Runkorakenne:  hirsi
Julkisivumateriaali:  lauta
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Luolajan työväentalo oli Hämeenlinnan kaupungin Luolajan kaupunginosassa (vuoteen 1948 osa Vanajan kuntaa) sijainnut työväentalo. Talo purettiin vuonna 1984.
Historiaa

Luolajan työväenyhdistys perustettiin vuonna 1906. Perustamisvuoden lopulla yhdistyksellä oli 49 jäsentä. Talo hankittiin vuonna 1909. Se sijaitsi Hattelmalan harjulla, osoitteessa Rengontie 26. Vuonna 1909 yhdistyksen jäsenmäärä oli 30, mutta seuraavana vuonna jo 48, eli oma talo ilmeisesti piristi toimintaa.
Yhdistyksen toimialue kuului silloiseen Vanajan kuntaan. Vuonna 1948 tehtiin alueliitos, jonka seurauksena talo päätyi Hämeenlinnan alueelle, ja myös osasta jäseniä tuli kaupunkilaisia. Vuonna 1967 Vanajan kunta lakkautettiin kokonaan. Yhdistys alkoi toimia nimellä Hämeenlinnan läntinen Työväenyhdistys. Sen väki oli ikääntynyttä, eikä talon ylläpitoon saati laajoihin korjauksiin, joita se olisi vaatinut, tahtonut löytyä varoja.
Jo kesällä 1967 yhdistys päätettiin lopettaa, ja jäsenet (20 henkeä) siirtyivät Hämeenlinnan Työväenyhdistykseen. Talo oli sijainnut vuokratontilla, mutta ennen yhdistyksen virallista lakkauttamista tontti ostettiin omaksi Hämeenlinnan Työväenyhdistyksen ottaman lainan turvin. Sitten läntinen työväenyhdistys lakkautettiin, ja talo tontteineen siirtyi virallisesti Hämeenlinnan työväenyhdistykselle. Talo oli huonossa kunnossa. Sitä korjattiin vuonna 1969 jonkin verran, ja se oli muutamia vuosia Hämeenlinnan työväenyhdistyksen nuorisojaoston käytössä. Vuonna 1972 talo vuokrattiin pienteollisuusyritykselle. 1980-luvun alussa oli selvää, ettei rakennusta voitu säilyttää. Se myytiin Kuviorakenne Oy:lle vuoden 1982 lopulla ja purettiin 1984. Paikalle rakennettiin rivitaloja.
Toimintaa työväentalolla

Kesäkuussa 1922 yhdistys järjesti talollaan kesäjuhlan. Päiväohjelmassa, johon oli vapaa pääsy, oli erilaisia urheilukilpailuja, kuten 3-ottelu. Illalla pidettiin pääsymaksulliset tanssiaiset. Vuonna 1929 yhdistys perusti opintokerhon.
Maor Buzaglo

Maor Buzaglo
Maor Buzaglo (hepr. ‏מאור בוזגלו‎; s. 14. tammikuuta 1988) on israelilainen jalkapalloilija. Hänet tunnetaan Israelin jalkapallomaajoukkueesta, ja ammattilaisseurana on tällä hetkellä Maccabi Tel Aviv. Hänellä on aiemmin ollut seuranaan Maccabi Haifa. Lisäksi hän on pelannut lainassa Hapoel Petah Tikvassa ja Bnei Sakhninissa.
Mahamane Ousmane

| Mahamane Ousmane |
| --- | --- |

Nigerin 4. presidentti
 16. huhtikuuta 1993–27. tammikuuta 1996  
Pääministeri:  Mahamadou Issoufou Souley Abdoulaye Hama Amadou
Edeltäjä:  Ali Saibou
Seuraaja:  Ibrahim Baré Maïnassara
Henkilötiedot
Syntynyt: 20. tammikuuta 1950 (ikä 74) Zinder, Ranskan Länsi-Afrikka
Puoliso:  Nana Mariama Ibrahim Adjia
Tiedot
Puolue:  CDS-Rahama
Mahamane Ousmane (s. 20. tammikuuta 1950) on nigeriläinen poliitikko. Hänet valittiin Nigerin ensimmäisissä vapaissa presidentin vaaleissa maansa presidentiksi vuonna 1993. Ousmane menetti virkansa sotilasvallankaappauksessa tammikuussa 1996. Sotilasvallankaappauksen johtaja Ibrahim Baré Maïnassara julistautui Nigerin uudeksi presidentiksi. Vallankaappauksen yhteydessä Ousmane vangittiin. Hänet vapautettiin saman vuoden huhtikuussa.
Presidenttikautensa jälkeen Ousmane on toiminut sekä maansa kansalliskokouksen puheenjohtajana että CDS-puolueen puheenjohtajana.
Ousmane on luonut näkyvää uraa myös kansainvälisessä politiikassa. Hänet valittiin Länsi-Afrikan valtioden muodostaman Ecowasin (Economic Community Of West African States) jäsenvaltioiden parlamenttien välisen komitean puheenjohtajaksi vuonna 2003 ja uudelleen vuonna 2004. IPU:n (Inter-Parliamentary Union) ihmisoikeuksien komitean puheenjohtajaksi hänet valittiin vuonna 2004.
CDS-puolue asetti Ousmanen presidenttiehdokkaakseen helmikuussa 2011. Tällä kertaa hän sai ainoastaan 8,2% annetuista äänistä eikä tullut valituksi.
Aiheesta muualla

http://www.spritus-temporis.com/mahamane-ousmane%5Bvanhentunut+linkki%5D
Gigli – rajua rakkautta

| Gigli – rajua rakkautta> Gigli |
| --- | --- |

Ohjaaja:  Martin Brest
Käsikirjoittaja:  Martin Brest
Tuottaja:  Casey Silver
Säveltäjä:  John Powell
Kuvaaja:  Robert Elswit
Leikkaaja:  Julie Monroe
Pääosat:   Jennifer Lopez  Ben Affleck 
Valmistustiedot
Valmistusmaa:  Yhdysvallat
Tuotantoyhtiö:  Revolution Studios
Levittäjä:  Columbia Pictures Netflix
Ensi-ilta:  2003
Kesto:  121 min
Alkuperäiskieli:  englanti
Budjetti:  75 600 000 USD
Tuotto:  7 266 209 USD
Aiheesta muualla
IMDb 
Elonet
AllMovie
Infobox OKNimi-testi OK: 
Gigli – rajua rakkautta (engl. Gigli) on vuonna 2003 ensi-iltansa saanut Martin Brestin käsikirjoittama ja ohjaama yhdysvaltalainen elokuva. Romanttisen rikosdraaman pääosissa ovat Ben Affleck, Jennifer Lopez, Al Pacino, Christopher Walken ja Lainie Kazan.
Näyttelijät

| 0 | 1 | 2 |
| --- | --- | --- |
|  Ben Affleck  | … |  Larry Gigli   |
|  Jennifer Lopez  | … |  Ricki   |
|  Justin Bartha  | … |  Brian   |
|  Lainie Kazan  | … |  Rouva Gigli   |
|  Al Pacino  | … |  Starkman   |
|  Lenny Venito  | … |  Louis   |
|  Christopher Walken  | … |  Stanley Jacobellis   |
|  Missy Crider  | … |  Robin   |
Vastaanotto

Yhden arvion mukaan Gigli voisi olla 2000-luvun kehnoin elokuva.
Aiheesta muualla

Gigli – rajua rakkautta Internet Movie Databasessa (englanniksi)
| 0 | 1 | 2 |
| --- | --- | --- |
| Edeltäjä: Haaksirikkoutuneet | Huonoimman elokuvan Golden Raspberry -palkinto 2004 | Seuraaja: Catwoman |
Länsiväyläjuoksu

Länsiväyläjuoksu on Espoossa käytävä tapahtuma, joka on järjestetty vuosittain vuodesta 1976 eteenpäin. Länsiväyläjuoksuun osallistuu useita yksityisiä urheiluseuroja. Se on vapaa tapahtuma aikuisille ja lapsille. Siinä on myös pieni osallistumismaksu.
Länsiväyläjuoksuun voi osallistua kolmella eri tavalla:
pitkän matkan juoksu (Länsiväyläjuoksun päätapahtuma): 17,3 km
lyhyen matkan juoksu: 6 km
kävely: 6 km
Kaikki vaihtoehdot alkavat ja päättyvät Espoon Otaniemessä. Sieltä kaikki reitit menevät Tapiolaan, josta lyhyen matkan juoksu ja kävely kääntyvät takaisin Otaniemeen. Pitkän matkan juoksu jatkuu Tapiolasta Mankkaalle, sitten Laaja­lahden ja Tarvon saaren kautta Helsingin puolelle Munkki­niemeen sekä sieltä edelleen Kuusi­saaren ja Lehti­saaren kautta jälleen Espoon puolelle Keila­niemeen ja lopulta takaisin Otaniemeen.
Juoksutapahtumiin osallistuville annetaan yksittäiset numerot ja RFID-tunnisteet. Kävelyyn osallistuvat eivät saa näistä kumpaakaan. Kaikki loppuun asti selviytyneet saavat kuitenkin muistomitalin palkkiona.
MIA

MIA voi merkitä muun muassa seuraavia:
M.I.A., artisti
M.I.A., engl. Missing In Action, kadonnut iskussa/taistelussa
Miami International Airport, IATA-koodi MIA, lentoasema
Mia, naisen etunimi
Mia, Minä ja Ville Ahosen albumi vuodelta 2013
MIA, tiedostomuoto
MIA, magneettinen immunomääritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MIA”, voi hakea sivunnimihaulla, laajalla sivunnimihaulla tai tekstihaulla.
Luodeslampi (järvi)

| Luodeslampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°42′50″N, 23°58′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Kaamatinpuroon 
Järvinumero:  35.433.1.010
Mittaustietoja
Pinnankorkeus:  167,4 m  
Rantaviiva:  0,654 km  
Pinta-ala:  1,621 ha  
Saaria:  ei saaria 
 fiLuodeslampi 
Luodeslampi on Etelä-Pohjanmaalla Ähtärissä Ähtärinrannan kylän lähellä sijaitseva lampi.
Maantietoa

Lammen pinta-ala on 1,6 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Ähtärinjärven alueeseen (35.433) se kuuluu. Lammen vedenpinnan korkeus on 167,4 metriä mpy.
Maren Eggert

Maren Eggert vuonna 2019.
Maren Eggert (s. 30. tammikuuta 1974) on saksalainen näyttelijä. Hän syntyi Hampurissa ja opiskeli vuosina 1994–1998 Münchenin Otto Falckenberg -koulussa.
Eggert on esiintynyt muun muassa Tatort-sarjassa. Lisäksi hänellä on ollut rooleja elokuvissa, joihin lukeutuvat Die Apothekerin (1997) ja Das Experiment (2001).
Eggert on lisäksi teatterinäyttelijä.
Aiheesta muualla

Maren Eggert Internet Movie Databasessa. (englanniksi)
Mady Rahl

Mady Rahl vuonna 1949.
Mady Rahl (3. tammikuuta 1915 – 29. elokuuta 2009) oli saksalainen näyttelijä.
Rahl syntyi Berliinin Neuköllnissä nimellä Edith Gertrud Meta Raschke. Hän debytoi Leipzigissa 1935 ja aloitti elokuvauransa vuonna 1936. Hän näytteli sekä Universum Film AG:lle Natsi-Saksassa että sodan jälkeen. Myöhemmällä urallaan hän esiintyi myös televisiossa.
Rahl oli naimisissa ja eronnut kolmesti. Aviopuolisot olivat Theodor Reimers, Wilhelm Sperber ja Werner Bürkle. Hänen sisarensa Ellen menehtyi Münchenissä 1995, ja hänet on haudattu Nordfriedhofiin.
Yli 90-vuotiaana Rahl kärsi dementiasta ja oli lähes sokea. Hän eli loppuelämänsä hoitokodissa Münchenissä.
Aiheesta muualla

Mady Rahl Internet Movie Databasessa. (englanniksi)
Mady Mesplé

Mady Mesplé vuonna 1975.
Mady Mesplé (7. maaliskuuta 1931 Toulouse – 30. toukokuuta 2020) oli ranskalainen koloratuurisopraano. Hänen aktiivista uraansa kesti 1950-luvulta 1980-luvulle. Hänet muistetaan parhaiten Léo Delibesin Lakmén nimiroolista. Hän teki kyseisessä roolissa debyyttinsä Liègessä vuonna 1953. Lakmén roolin Mesplé lauloi urallaan 145 kertaa, ja sen hän myös levytti vuonna 1969 levy-yhtiö EMIlle.
Mesplé tulkitsi myös muun muassa Rossinia, Ravelin lauluja ja myös uudempaa musiikkia. Saksaksi hän lauloi muun muassa Yön kuningattaren roolin Taikahuilussa ja muutamia Richard Straussin oopperoita.
Mesplé jätti esiintymislavat vuonna 1985 ja opetti sen jälkeen Pariisissa ja Lyonissa.
Aiheesta muualla

Kuvia tai muita tiedostoja aiheesta Mady Mesplé Wikimedia Commonsissa
MGP Nordic 2008

Melodi Grand Prix Nordic 2008  oli neljäs MGP Nordic -laulukilpailu. Se järjestettiin 29. marraskuuta 2008 Århusissa Tanskassa. Lasten laulukilpailun voitti Norjaa edustanut The BlackSheeps kappaleella "Oro jaska beana". Juontajina toimivat Jacob Riising ja Signe Lindkvist.
Kappaleet ja esittäjät > Finaali

| Numero | Maa | Artisti(t) | Kappale |
| --- | --- | --- | --- |
| 01 |  Tanska | The Johanssons | "En for alle, alle for en" |
| 02 |  Norja | The Battery | "Tenke nå" |
| 03 |  Ruotsi | Linn | "En sång från hjärtat" |
| 04 |  Suomi | Footboys | "Fotboll" |
| 05 |  Tanska | Sandra Monique | "Hola chica" |
| 06 |  Norja | The BlackSheeps | "Oro jaska beana" |
| 07 |  Ruotsi | Jonna | "Kommer jag våga" |
| 08 |  Suomi | Big Bang! | "Här är vi" |
Kappaleet ja esittäjät > Superfinaali

| Numero | Maa | Artisti(t) | Kappale | Sija | Pisteet |
| --- | --- | --- | --- | --- | --- |
| 01 |  Tanska | The Johanssons | "En for alle, alle for en" | 2 | 90 |

| 02 |  Suomi | Footboys | "Fotboll" | 4 | 70 |
| 03 |  Norja | The BlackSheeps | "Oro jaska beana" | 1 | 164 |
| 04 |  Ruotsi | Jonna | "Kommer jag våga" | 3 | 76 |
MID

MID tarkoittaa seuraavia:
.mid, MIDI-tiedostomuodon tiedostopääte
Manuel Crescencio Rejónin kansainvälinen lentoasema (MID), lentoasema Meksikossa
Venäjän federaation ulkoasiainministeriö (MID), Venäjän ulkoasiainhallinnosta vastaava ministeriö.
Mobile internet device (MID) tyyppistä Internetpäätelaitetta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MID”, voi hakea sivunnimihaulla, laajalla sivunnimihaulla tai tekstihaulla.
G59 Records

| G59 Records |
| --- | --- |
Perustettu:  2013
Perustajat:  Ruby da Cherry, $crim, Ramirez, 7th Ward Navigator, Tenshi D00M
Tilanne:  aktiivinen
Tyylilajit:  Cloud Rap, Trap Rap, Hardcore Hip Hop, Memphis Rap
Kotimaa:  Yhdysvallat
Sijainti:  New Orleans
Kotisivu
Infobox OKNimi-testi OK: 
G59 Records on yhdysvaltalainen hip hop -musiikkiin keskittyvä levy-yhtiö. Levy-yhtiön perustivat Ruby da Cherry, $crim, Ramirez, 7th Ward Navigator ja Tenshi D00M. G59 Recordsin artisteihin kuuluu muun muassa $uicideboy$, Night Lovell, Ramirez, Germ.
Giuseppe Pinelli

| Giuseppe Pinelli |
| --- | --- |
 Giuseppe Pinelli kävelyllä Genovassa vuonna 1955.
Henkilötiedot
Syntynyt: 21. lokakuuta 1928 Milano, Italia
Kuollut: 16. joulukuuta 1969 (41 vuotta) Milano, Italia
Ammatti:  rautatietyöläinen
Muut tiedot
Järjestö:  Ponte della Ghisolfa,  Anarkistinen musta risti
Giuseppe Pinelli (21. lokakuuta 1928 Milano – 16. joulukuuta 1969 Milano) oli italialainen rautatietyöläinen ja anarkisti, joka kuoli poliisin kuulusteluissa joulukuussa 1969. Hän kuului Ponte della Ghisolfa -nimiseen järjestöön ja toimi aktiivisesti myös Italian Anarkistisessa mustassa ristissä. Pinellin kohtalo innoitti Nobel-palkittua kirjailijaa Dario Fota kirjoittamaan yhden tunnetuimmista näytelmistään Erään anarkistin tapaturmainen kuolema.
Elämä

Työväenluokkaiseen perheeseen syntynyt Pinelli vietti lapsuutensa Milanon köyhälistöalueilla ja oli jo nuoresta lähtien kiinnostunut yhteiskunnallisista asioista. Toisen maailmansodan viimeisinä vuosina hän toimi lähettinä Milanon alueen anarkistisessa vastarintaryhmässä. Sodan jälkeen Pinelli työskenteli rautateillä vuodesta 1954 lähtien jarrumiehenä ja avioitui seuraavana vuonna esperantonkurssilla tapaaman puolisonsa kanssa. Vuonna 1965 hän oli mukana perustamassa teloitettujen amerikanitalialaisten anarkistien Nicola Saccon ja Bartolomeo Vanzettin mukaan nimettyä ryhmää ja Ponte della Ghisolfan Pinelli organisoi 1968. Ryhmä järjesti muun muassa erilaisia konferensseja sekä opiskelijatapaamisia.
Milanon pommi-isku ja kuolema

12. joulukuuta 1969 räjähti Milanon keskustassa Piazza Fontanan aukiolla sijaitsevassa pankissa pommi, joka vaati 16 kuolonuhria ja kymmeniä loukkaantuneita. Tapauksen johdosta haettiin välittömästi kuulusteltaviksi useita anarkisteja, joiden joukossa oli myös Pinelli. Häntä kuulusteltiin kolmen vuorokauden ajan, vaikka Italian tuolloisten lakien mukaan pisin pidätysaika ilman oikeuden päätöstä oli vain 48 tuntia. Myöhään joulukuun 15. päivän iltana Pinelli putosi poliisiaseman neljännen kerroksen ikkunasta ja kuoli seuraavana yönä sairaalassa. Hänen hautajaisiinsa osallistui yli tuhatpäinen ihmisjoukko.
Pinellin kanssa samassa huoneessa olleen viiden poliisin sekä komisario Luigi Calabresin osallisuutta tapahtuneeseen tutkittiin monta vuotta, etenkin siitä syystä että poliisit aluksi väittivät Pinellin hypänneen tahallaan ikkunasta. Poliisin alustavien lausuntojen mukaan, jotka vielä samana yönä antoi julkisuuten Milanon silloinen poliisipäällikkö Marcello Guida, Pinelli siis teki itsemurhan. Syy siihen olisi ollut että poliisi oli onnistunut kumoamaan Pinellin alibin täysin, väite joka myöhemmin osoittautui vääräksi tai ainakin vahvasti liioitelluksi. Lopulta lokakuussa 1975 Pinellin putoamisen todettiin virallisesti olleen sairauskohtauksen aiheuttama tasapainohäiriö (siis huimaus) jonka seurauksena Pinelli putosi 92 cm korkean kaiteen yli ikkunasta ulos poliisilaitoksen sisäpihalle. Syy siihen että ikkuna oli raollaan joulukuun puolessa välissä vaikka ulkona oli aika kylmä oli se että huone oli pieni (vain 15 m²) ja kaikki huoneessa olijat tupakoivat koko ajan: "tupakoimme kaikki kuin turkkilaiset" (fumavamo tutti come turchi), vahvisti poliisimies Giuseppe Caracuta lausunnossaan tutkintotuomarille. Tiedossa ei kuitenkaan ole, mitä kuulusteluhuoneessa todella tapahtui, joten yksi, etenkin äärivasemmistolaisten kannattama olettamus on, että Pinelli mahdollisesti heitettiin ikkunasta. Myös itsemurhateorialla on edelleenkin kannattajansa. Toukokuussa 1972 Pinellin kuulusteluja johtanut komisario Calabresi ammuttiin. Kolme äärivasemmistolaisen Lotta Continua -järjestön aktivistia tuomittiin ilmiantajan todistuksen perusteella Calabresin murhasta pitkiin vankeusrangaistuksiin 25 vuotta myöhemmin. Yksi heistä oli kirjailija Adriano Sofri, joka lopulta vapautui vankilasta tammikuussa 2012.
Piazza Fontanan pommi-iskun syyllisinä pidettiin aluksi anarkisteja. Pidätetyistä vangittiin milanolainen tanssija Pietro Valpreda, erään taksinkuljettajan epäluotettavan silminnäkijälausunnon johdosta, mutta hänet vapautettiin kuitenkin kolmen vuoden kuluttua. Syylliseksi selvisi vihdoin 1980-luvun lopulla äärioikeistolainen Ordine Nuovo -järjestö, mutta vasta 2005 päättyneessä oikeudenkäynnissä pääsyylliset voitiin vain nimetä, mutta ei enää tuomita.